SPCG กำไร Q2 ลดลง 15% เหลือ 571 ลบ. เตรียมแจกปันผล 0.40 บ./หุ้น
SPCG กำไร Q2/59 ลดลง 15% มาที่ 571 ลบ. จากปีก่อนกำไร 671.23 ลบ. ขณะที่ช่วง 6 เดือนแรกมีกำไร 1.18 พันลบ. ลดลง 4% จากปีก่อนกำไร 1.23 พันลบ.
5 ส.ค. 2559

บริษัท เอสพีซีจี จำกัด (มหาชน) หรือ SPCG รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 571 ล้านบาท หรือมีกำไรสุทธิ  0.62  บาทต่อหุ้น ลดลง 15% จากช่วงเดียวกันของปีก่อนที่มีกำไรสุทธิ  671.83 ล้านบาท หรือมีกำไรสุทธิ 0.73 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.18 พันล้านบาท หรือ 1.28 บาทต่อหุ้น ลดลง 4% จากช่วงเดียวกันของปีก่อนที่มีกำไรสุทธิ 1.23 พันล้านบาท หรือ 1.33 บาทต่อหุ้น
นอกจากนี้ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.40 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 18 ส.ค. 2559 และกำหนดจ่ายเงินปันผลในวันที่ 2 ก.ย. 2559
 